Le Mespris de la vie et consolation contre la mort/« Pense toy qui te fie en ta jeune vigueur »
# Le Mespris de la vie et consolation contre la mort/« Pense toy qui te fie en ta jeune vigueur »

Pense toy qui te fie en ta jeune vigueur Combien d'autres munis de plus grandes prouesse Sont en peu d'heures cheus en debile foiblesse, Trainant leur pauvre vie en misere et langueur

Voys comme va le tems, & de quelle longueur Il compasse tes jours, & de quelle vistesse Il t'ameine la mort, & de quelle rudesse La Parque contre tous exerce sa rigueur.

Puis fondant tout en pleurs de l'homme si fragile Tu plaindras en regret la nature imbecille, Comme ce roy Persan amerement pleuroit

Qui contemplant d'en haut son nombreus exercite Estoit bien asseuré que d'une telle suitte, Pas un cent ans passez vivant ne resteroit.

